
	
AspIT - Visualisering 2
Emne: CSS
Udviklet i 2015 af Torben  Colding
	[image: ]



CSS | selectors
[bookmark: _gjdgxs]50 Eksempler på CSS selectors

Det er tid til at spænde hjelmen, for lige om lidt vil du blive præsenteret for 50 forskellige CSS selectors, du over tid skal lære at kende udenad.  
Der er dog ingen,  der forventer,  at du kan samtlige 50 efter én gennemgang,  men din bevidsthed om brugen af forskellige CSS selectors vil være skærpet og næste gang,  du sidder med et HTML-element,  der er svært at ramme med en CSS selector,  kan du bruge dette dokument som opslagsværk og finde den relevante selector. 

At blive rigtig god til CSS kan koges ned til 3 ting:

1. At have kendskab til så mange CSS properties (egenskaber) (blå) som muligt, samt deres anvendelsesmuligheder
2. At kende de mulige værdier (grøn) for hver CSS egenskab
3. At kunne ramme (target) ethvert HTML element med en korrekt udformet CSS selector (rød)
Af de tre ovenstående punkter er punkt 3 - evnen til at kunne lave en perfekt udformet CSS selector den vigtigste.  De to første punkter er viden,  der firkantet sagt altid kan slås op. 

[bookmark: _1ypv031obgvq]CSS Specificity
Mange af de 50 eksempler benytter sig af contextual selectors -  det vil sige CSS selectors,  der består af mere end ét led,  som fx ul li { color: red }. 
Standard-reglen er, at flere led øger specificiteten og vinder over CSS selectors med færre led. Desuden har forskellige typer af selectors en forskellig vægt, som du kan se i skemaet herunder. En id selector har fx en større vægt (100) end en class selector (10) som igen har en større vægt end en type selector (1) .

Hvis du synes ,at begrebet specificity er svært at forstå,  så forestil dig et eksempel, hvor der bruges almindelige personnavne. 

Hvis jeg nævner Jakob,  spørger du måske "Jakob hvem"?  
Jeg svarer " Jakob Jensen”, for at præcisere, hvilken Jakob, jeg taler om.  
Jeg kender to, der hedder Jakob Jensen,  svarer du. 
Jakob Hedegård Jensen,  svarer jeg for at præcisere yderligere. 

Ved hvert svar øger jeg specificiteten for at ramme den rigtige Jakob og dermed udelukke forkerte muligheder. Princippet er det samme med CSS selectors. 
Hvis du føler, det er svært at overskue komplicerede selectors med mange led,  så husk at selve  selectoren - altså det HTML-element, der vælges - kun udgøres af det sidste led længst til højre (lige før den krøllede parentes).  Resten af en given CSS selector er udtrykker konteksten eller betingelsen. 

CSS:
	.menu ul li a { }



For bedre at forstå al denne snak, skal du have fingrene i noget kode. Du vil derfor nu blive præsenteret for 50 forskellige CSS selectors af stigende sværhedsgrad. Hver selector bliver demonstreret med et lille kodeeksempel. 
Du vil efterfølgende skulle løse en opgave, hvor du skal benytte 30 af de 50 selectors, så det er vigtigt, at du studerer hvert kodeeksempel nøje, så du forstår det, før du læser videre. 

God fornøjelse :-)

[bookmark: _30j0zll]Universal selector
"Stjerne-aliaset", som på engelsk hedder "asterisk",  fungerer som et såkaldt "wild card" -  det vil sige som erstatning for et hvilket som helst tegn. 

[bookmark: _1fob9te]Eksempel 1
Hvis stjernealiaset alene bruges som selector, så matcher det alle alle elementer på websiden og er derfor den mest vidtgående selector, man kan vælge.
Denne metode anbefales ikke, da den er meget ressourcekrævende for browseren. Hvis du er vant til at bruge den til fx at nulstille padding og margin, bør du i stedet benytte et reset stylesheet.

CSS:
	* {}




[bookmark: _3znysh7]Eksempel 2
Matcher alle * elementer, som er placeret indeni et <li> element. 

CSS:
	li * { }



[bookmark: _2et92p0]Eksempel 3
Matcher alle elementer,  som er placeret indeni et element med class'en .page-wrapper. 

CSS:
	.page-wrapper * { }



[bookmark: _tyjcwt]Eksempel 4
Matcher alle elementer,  som er placeret indeni et element med id'en #menu. 

CSS:
	#menu * { }




[bookmark: _3dy6vkm]Type selectors
En type selector refererer til et HTML-tag af en bestemt type, fx <p> eller <img> tags.
Det som kendetegner en type selector er, at den matcher alle elementer af en bestemt type på websiden. Type selectors er derfor velegnet til at tilføje generelle CSS regler, som fx at vælge en bestemt font til alle tekstafsnit <p>.

[bookmark: _1t3h5sf]Eksempel 5
Matcher alle <li> elementer på websiden, uanset om de er placeret i en ordered list <ol> eller unordered list <ul>.  

CSS:
	li { }



[bookmark: _4d34og8]Eksempel 6
Matcher alle <li> elementer,  som er placeret indeni et <ul> element. 
Eksempel 6 er derfor mere specifikt end eksempel 5 og vil derfor vinde.

CSS:
	ul li { }



HTML:
	<ul>
   <li>Punkt 1</li>
   <li>Punkt 2</li>
<ul>



[bookmark: _2s8eyo1]Eksempel 7
Matcher alle <li> elementer,  som er placeret indeni  et  <ul> element med class’en .menu. 
Denne selector er mere specifik end i eksempel 6 og vil derfor vinde.
I eksempel 7 rammes begge listepunkter.

CSS:
	ul.menu li { }



HTML:
	<ul class="menu">
   <li>Punkt 1</li>
   <li>Punkt 2</li>
</ul>



[bookmark: _17dp8vu]Eksempel 8
Matcher alle links <a>, som er placeret indeni et <li> element,  som er placeret indeni et andet <li> element,  som er placeret indeni et <ul> element. 
Denne konstruktion kunne fx gælde en liste indeni en liste, som det fx er tilfældet i en multi-level drop-down menu. I eksempel 8 rammes kun punkt a og b i niveau 2.

CSS:
	ul li li a { }



HTML:
	<ul class="menu">
   <li><a href="#">Punkt 1</a></li>
   <li><a href="#">Punkt 2</a>
      <ul>
         <li><a href="#">Punkt a</a></li>
         <li><a href="#">Punkt b</a></li>
      </ul>
   </li>
</ul>



[bookmark: _3rdcrjn]Id selectors
En id selector angives med et #hashtag efterfulgt af et selvvalgt navn til id’en.
Id selectors er som navnet antyder unikke. d.v.s. at den samme id kun må bruges én gang pr. side. Det betyder ikke, at man SKAL bruge en id, hvis et element kun bruges én gang pr. side, som det fx er tilfældet med en #page-wrapper eller #header.
I moderne webudvikling bruges id’er mest kun som hooks til Javascript m.v. Undgå derfor at bruge id’er til CSS styling, hvis andre løsninger er mulige, fx en type selector eller class selector.

[bookmark: _26in1rg]Eksempel 9
Matcher den unikke id-selector #page-wrapper, der kun må være én af på hver webside, hvilket er reglen for id’er.

CSS:
	#page-wrapper { }



HTML:
	<div id="page-wrapper"></div>



[bookmark: _lnxbz9]Eksempel 10
Matcher den unikke id-selector #page-wrapper, men kun hvis den er placeret på et <div> element. Denne CSS selector er mere specifik end eksempel 9 og vil derfor vinde.

CSS:
	div#page-wrapper { }



HTML:
	<div id="page-wrapper"></div>
<section id="page-wrapper"></section>



[bookmark: _35nkun2]Eksempel 11
Matcher alle links <a> , som er placeret indeni et <li> element med id’en “home”, som er placeret indeni et <ul> element.
Denne CSS selector er meget specifik (4 led) og svær at vinde over, da den samtidig indeholder en id.

CSS:
	ul li#home a { }



HTML:
	<ul class="menu">
   <li id="home"><a href="#">Home</a></li>
   <li id="products"><a href="#">Products</a></li>
</ul>



[bookmark: _1ksv4uv]Class selectors
En class selector angives med et punktum efterfulgt af et selvvalgt navn til class’en. 
I modsætning til id-selectors, som kun kan bruges på ét enkelt element på websiden, så kan en class-selector bruges på et ubegrænset antal elementer på websiden.

[bookmark: _44sinio]Eksempel 12
Matcher alle elementer med class’en .menu.

CSS:
	.menu { }




[bookmark: _2jxsxqh]Eksempel 13
Matcher alle <div> elementer med class’en .menu.
Denne CSS selector er mere specifik end i eksempel 12 og vil derfor vinde.

CSS:
	div.menu { }




[bookmark: _z337ya]Eksempel 14
Matcher alle elementer, som har angivet begge klasser .box og .blue. 
Bemærk: Der ikke er noget mellemrum mellem klasserne i eksemplet. Det betyder, at klasserne er placeret på det samme element i HTML-eksemplet.

CSS:
	.box.blue{ }



HTML:
	<div class="box blue"></div>



[bookmark: _3j2qqm3]Mixed contextual selectors 
Som nævnt i indledningen, så er en contextual selector, en CSS selector, der består af mere end ét led. Det er dog altid leddet længst til højre, der er målet for stylingen.
Resten af leddene angiver kun den kontekst, som sidste led skal optræde i, før der er et match.

Et elementært eksempel kunne være ul li, som styler alle listepunkter, men kun hvis de er placeret indeni en unordered list <ul>. Stylingen rammer ikke listepunkter i en ordered list <ol>.

Man kan sammensætte så mange led, som man finder nødvendigt, men det anbefales, at du aldrig gør dine selectors mere specifikke end nødvendigt, da du nemt kan miste overblikket over de enkelte selectors specificitet.

[bookmark: _1y810tw]Eksempel 15
Matcher alle <li> elementer med klassen .active, som er placeret indeni en unordered list, som igen er placeret indeni et element med klassen .menu.

CSS:
	.menu ul li.active { }



HTML:
	<ul class="menu">
   <li>Home</li>
   <li class="active">Products</li>
   <li>About</li>
</ul>



[bookmark: _4i7ojhp]Eksempel 16
Matcher et <li> element med id’en #home, som er placeret indeni en unordered list med klassen .menu, som igen er placeret indeni et element med id’en #frontpage.
Denne selector et meget specifik og er svær at vinde over.

CSS:
	#frontpage ul.menu li#home {}



HTML:
	<body id"frontpage">
   <ul class="menu">
      <li id="home">Home</li>
      <li>Products</li>
      <li>About</li>
   </ul>
</body>



[bookmark: _2xcytpi]Eksempel 17
Du skal huske, at når du styler menuer, så er det som regel ikke nok at style listepunkterne. Du skal helt ind og have fat i de inderst placerede links <a>. 

CSS:
	#frontpage ul.menu li#home a {}



[bookmark: _1ci93xb]Pseudo selectors
En pseudo selector er en selector, der ikke fysisk er at finde i HTML-dokumentet, men stadig lader sig style. Et kendt eksempel er pseudo-selectoren :hover, der giver mulighed for at style den tilstand af et link, der aktiveres, når musen hviler over det. 
Der findes mange forskellige pseudo selectors. I dette afsnit vil du blive præsenteret for et par stykker af de vigtigste.

[bookmark: _3whwml4]Eksempel 18
Matcher det link, som musen aktuelt peger på.

CSS:
	a:hover { }



[bookmark: _2bn6wsx]Eksempel 19
Matcher det link, der aktuelt klikkes på (mens der klikkes).

CSS:
	a:active { }



[bookmark: _qsh70q]Eksempel 20
Matcher alle links, der ER blevet klikket på.


CSS:
	a:visited { }



[bookmark: _3as4poj]Eksempel 21
Matcher det input-felt, der er i fokus, d.v.s. det felt, hvor cursoren er placeret. 

CSS:
	input:focus { }



[bookmark: _1pxezwc]Eksempel 22
Matcher alle <p> elementer med attributten lang, som har angivet værdien “en”.

CSS:
	p:lang(en) { }



HTML:
	<p lang="en"></p>



[bookmark: _49x2ik5]Eksempel 23
Matcher det første child-element i et forælder-element. I eksemplet herunder rammes listepunktet “Home”, da det er det første <li> element på listen.

CSS:
	li:first-child { }  



HTML:
	<ul>
   <li>Home</li>
   <li>Products</li>
   <li>About</li>
</ul>



[bookmark: _2p2csry]Eksempel 24
Matcher det sidste child-element i et forælder-element. I eksemplet herunder rammes listepunktet “About”, da det er det sidste <li> element på listen.

CSS:
	li:last-child { }  



HTML:
	<ul>
   <li>Home</li>
   <li>Products</li>
   <li>About</li>
</ul>



[bookmark: _147n2zr]Eksempel 25
Matcher child-elementer der ikke har nogen siblings (søskende). I eksemplet rammes listepunktet “Contact”.

CSS:
	li:only-child { }  



HTML:
	<ul>
   <li>Home</li>
   <li>Products</li>
   <li>About</li>
</ul>
<ul>
   <li>Contact</li>
</ul>



[bookmark: _23ckvvd]Eksempel 26
Indsætter et pseudo-element før det første <li> element i <ul> elementet. Denne teknik bruges bl.a. til at indsætte et ikon før en titel eller link.

CSS:
	ul:before { } 



HTML:
	<ul>
   <!-- pseudo element indsættes-->
   <li>Home</li>
   <li>Products</li>
   <li>About</li>
</ul>



[bookmark: _ihv636]Eksempel 27
Indsætter et pseudo-element efter det sidste <li> element i <ul> elementet.
Denne teknik bruges bl.a. til clearfix-metoden, der benyttes sammen med CSS egenskaben float.

CSS:
	ul:after { } 



HTML:
	<ul>
   <li>Home</li>
   <li>Products</li>
   <li>About</li>
   <!-- pseudo element indsættes-->
</ul>



[bookmark: _32hioqz]Eksempel 28
Matcher det id-element, som linket refererer til andetsteds på websiden.

CSS:
	h2:target { } 



HTML:
	<a href="#target1">Link 1</a>
<p id="target1">Some text</p>


[bookmark: _1hmsyys]Eksempel 29
Matcher alle radio-buttons, som aktuelt er valgt.

CSS:
	input[type="radio"]:checked { } 



[bookmark: _41mghml]Eksempel 30
Matcher alle ulige listepunkter. 

CSS:
	li:nth-child(odd) { } 



HTML:
	<ul>
   <li>Home</li>
   <li>Products</li> 
   <li>About</li>
   <li>Contact</li>
</ul>



[bookmark: _2grqrue]Eksempel 31
Matcher alle lige listepunkter. 

CSS:
	li:nth-child(even) { } 



[bookmark: _vx1227]Eksempel 32
Matcher et udvalgt element i en række af elementer placeret indeni det samme forælder-element.
I eksemplet herunder rammes det femte listepunkt.

CSS:
	li:nth-child(5) { } 



[bookmark: _3fwokq0]Eksempel 33
Matcher et udvalgt element i en række af elementer placeret indeni det samme forælder-element, men talt bagfra.
I eksemplet herunder rammes det anden sidste listepunkt.

CSS:
	li:nth-last-child(2) { } 



[bookmark: _1v1yuxt]Eksempel 34
Matcher hver tredje element i en række af elementer startende med element 5.

CSS:
	li:nth-child(3n+5) { } 



[bookmark: _4f1mdlm]Eksempel 35
Matcher et udvalgt element af en given type placeret indeni det samme forælder-element.
I eksemplet herunder rammes det andet <p> element.

CSS:
	p:nth-of-type(2) { } 



HTML:
	<h1>Heading 1</h1>
<p>Some text<p/>
<p>Some more text</p>
<p>Even more text</p>



[bookmark: _2u6wntf]Eksempel 36
Matcher det første element af en given type indeni det samme forælder-element.
I eksemplet herunder er det <p> element nummer 1.


CSS:
	p:first-of-type { } 



HTML:
	<h1>Heading 1</h1>
<p>Some text<p/>
<p>Some more text</p>



[bookmark: _19c6y18]Eksempel 37
Matcher det sidste element af en given type indeni det samme forælder-element.
I eksemplet herunder er det <p> element nummer 2.

CSS:
	p:last-of-type { } 



HTML:
	<h1>Heading 1</h1>
<p>Some text<p/>
<p>Some more text</p>
<h2>Heading 2</h2>



[bookmark: _3tbugp1]Eksempel 38
Matcher det eneste element af sin slags i et forælder-element.

CSS:
	span:only-of-type { } 



HTML:
	<div>
   <span>Only-of-type</span>
</div>
<div>
   <span>Type</span>
   <span>Type</span>
</div>




[bookmark: _28h4qwu]Pseudo elements ::
Pseudo elementer er en form for pseudo selectors. De kan bare kun sættes på  block-elementer. 
Bemærk: Pseudo-elementer angives med dobbelt kolon, hvor en almindelig pseudo selector angives med et enkelt kolon. 

[bookmark: _nmf14n]Eksempel 39
Matcher det første bogstav i hvert <p> element.

CSS:
	p::first-letter {} 



[bookmark: _37m2jsg]Eksempel 40
Matcher den første linje i hvert <p> element.

CSS:
	p::first-line {} 



[bookmark: _1mrcu09]Operators
Operators eller combinators er tegn, der kan angive en bestemt relation, der skal være mellem et givent forælder-element og dets child-elementer. Du kan fx bruge tegnene [>], [+] og [~]. 
Brug af combinators i dine selectors kan være afgørende for at kunne ramme det/de ønskede elementer.

[bookmark: _46r0co2]Eksempel 41
Matcher alle <ul> elementer, der er direkte child-elementer til et element med klassen .menu.

CSS:
	.menu > ul { } 


[bookmark: _2lwamvv]Eksempel 42
Matcher alle <ul> elementer, der er placeret lige efter et <p> element.

CSS:
	p + ul { } 



HTML:
	<p>some text</p>
<ul>
   <li>Home</li>
   <li>Products</li> 
</ul>
<ul>   
   <li>Contact</li> 
   <li>About</li>
</ul>



[bookmark: _111kx3o]Eksempel 43
Matcher alle <ul> elementer, der er placeret efter et <p>.

CSS:
	p ~ ul { } 



HTML:
	<p>some text</p>
<ul>
   <li>Home</li>
   <li>Products</li> 
</ul>
<ul>   
   <li>Contact</li> 
   <li>About</li>
</ul>



[bookmark: _3l18frh]Attribute selectors
Attributes har samme funktion, når de sættes på CSS selectors, som i andre sammenhænge.
Både id’er og class’es er CSS attributes, men der findes mange andre, du kan bruge som hooks og dermed style.

[bookmark: _206ipza]Eksempel 44
Matcher alle <img> elementer med attributten title.

CSS:
	img[title] { } 



HTML:
	<img title="text" src="my-image.jpg">



[bookmark: _4k668n3]Eksempel 45
Matcher alle <img> elementer med attributten title, hvor værdien er text.
Denne selector er mere specifik end i eksempel 44 og vinder derfor.

CSS:
	img[title="text"]  { }



HTML:
	<img title="text" src="my-image.jpg">



[bookmark: _2zbgiuw]Eksempel 46
Matcher alle <a> elementer, hvor atributten indeholder et absolut link, der er identisk med eksemplet herunder.

CSS:
	a[href="http://www.sde.dk"]  { } 



HTML:
	<a href="http://www.sde.dk">Link text</a>



[bookmark: _1egqt2p]Eksempel 47
Matcher alle <a> elementer, hvor atributten har en link, der indeholder strengen “sde” et vilkårligt sted i link-strengen.

CSS:
	a[href*="sde"]  { } 



HTML:
	<a href="http://www.sde.dk">Link text</a>



[bookmark: _3ygebqi]Eksempel 48
Matcher alle <a> elementer, hvor atributten har en link, der starter strengen med “http”.  
Med denne metode kan du identificere absolutte links, som er et match i det første af de to eksempler herunder.

CSS:
	a[href^="http"]  { } 



HTML:
	<a href="http://www.sde.dk">Link text</a>
<a href="contact.html">Link text</a>



[bookmark: _2dlolyb]Eksempel 49
Matcher alle <a> elementer, hvor atributten har en link, der slutter strengen med “.jpg”.  
Med denne metode kan du identificere filtyper, hvis du fx vil indsætte et filtype-ikon ud for diverse billedtyper til download.

CSS:
	a[href$=".jpg"]  { } 



HTML:
	<a href="img/car.jpg">Link text</a>
<a href="img/car.png">Link text</a>


[bookmark: _sqyw64]Eksempel 50
Matcher alle <a> elementer med attributten data-*,  hvor “stjernealiaset” kan erstattes med selvvalgt værdi, fx data-min-titel  
Med denne metode kan du udskille udvalgte elementer.

CSS:
	[data-min-titel="custom title"]  { } 



HTML:
	<a data-min-titel="custom title">Link text</a>


[bookmark: _3cqmetx]

p{
background-color: red;

